internet vaartha 172 Views
కాన్‌బెర్రా : ఇటీవలే దక్షిణాఫ్రికా ఆటగాడు డివిలియర్స్‌ వేగవంతమైన 7 వేల పరుగుల రికార్డును బ్రేక్‌ చేసిన భారత స్టార్‌ ఆటగాడు విరాట్‌ కోహ్లీ,తాజాగా శ్రీలంక ఆటగాడు కుమార సంగక్కర సెంచరీల రికార్డును సమం చేశాడు. ఆస్ట్రేలియాలోని మానేకా మైదానంలో బుధవారం జరుగుతున్న నాలుగవ వన్డేలో కోహ్లీ తన 25వ సెంచరీని పూర్తి చేశాడు. కాగా 84 బంతుల్లోనే కోహ్లీ సెంచరీ పూర్తి చేశాడు.కాగా అత్యధిక సెంచరీలు చేసిన వారి జాబితాలో భారత బ్యాటింగ్‌ దిగ్గజం సచిన్‌ అగ్రస్థానంలో కొనసాగుతున్నాడు. కాగా 27 సంవత్సరాల ఈ ఆటగాడు వేగవంతంగా 25 సెంచరీలను నమోదు చేశాడు.కేవలం 162 ఇన్నింగ్స్‌ల్లోనే ఈ ఘనత సాధించాడు. కాగా 49 సెంచరీలు చేసిన సచిన్‌ శతకాల జాబితాలో అగ్రస్థానంలో ఉన్నాడు.ఆ తరువాత స్థానాల్లో 30 సెంచరీలతో రికీ పాంటింగ్‌,28 సెంచరీలతో సనత్‌ జయసూర్య ఉన్నారు. జనవరి 17న ఆస్ట్రేలియాతో జరిగిన మ్యాచ్‌లో తన 24 వేగవంతమైన సెంచరీ చేసిన కోహ్లీ అదే మ్యాచ్‌లో వేగవంతంగా 7 వేల పరుగులు పూర్తి చేసిన ఆటగాడిగా రికార్డు సృష్టించాడు.
వన్డే అంతర్జాతీయ
టాప్‌ 5 సెంచరీలు
49 – సచిన్‌ టెండూల్కర్‌ (భారత్‌, 436 మ్యాచ్‌లు)
30- రికీ పాంటింగ్‌ (ఆస్ట్రేలియా,375 మ్యాచ్‌లు ) 28 – సనత్‌ జయసూర్య ( శ్రీలంక,404), (విరాట్‌ కోహ్లీ 170) 23 -ఎబి డివిలియర్స్‌ దక్షిణాఫ్రికా,195)